Pasiūlymas EUROPOS PARLAMENTO IR TARYBOS REGLAMENTAS kuriuo panaikinami tam tikri teisės aktai, susiję su policijos bendradarbiavimu ir teisminiu bendradarbiavimu baudžiamosiose bylose /* COM/2014/0715 final - 2014/0339 (COD) */





AIŠKINAMASIS MEMORANDUMAS 1. PASIŪLYMO APLINKYBĖS Užtikrinti, kad ES teisėkūros procedūra priimtas acquis nebūtų pasenęs ir atitiktų paskirtį yra vienas Europos Komisijos prioritetų. Dar 2003 m. gruodžio 16 d. Tarpinstituciniame susitarime dėl geresnės teisėkūros[1] Europos Parlamentas, Taryba ir Komisija susitarė, kad reikėtų sumažinti Europos Sąjungos teisės aktų skaičių panaikinant nebetaikomus teisės aktus. Tokie teisės aktai turėtų būti pašalinti iš Europos Sąjungos acquis – taip būtų padidintas skaidrumas, o visiems piliečiams ir visoms valstybėms narėms būtų suteikta daugiau aiškumo. Tai atitinka Komisijos reglamentavimo kokybės politikos nuostatas. 2014 m. birželio mėn. komunikate „Reglamentavimo kokybės ir rezultatų programa (REFIT). Dabartinė padėtis ir perspektyva“[2] Komisija pažymėjo, kad tikrino acquis, susijusį su policijos ir teisminiu bendradarbiavimu baudžiamosiose bylose, kad nustatytų, kurie aktai galėtų būti panaikinti, nes pasibaigė Sutartyse nustatytas pereinamasis laikotarpis. Komisija jau baigė vertinti su laisvės, saugumo ir teisingumo erdve susijusius teisės aktus, įskaitant buvusio vadinamojo trečiojo ramsčio acquis. Daug pastaraisiais dešimtmečiais priimtų teisės aktų nebeturi jokio poveikio. Dėl savo laikino pobūdžio ar dėl to, kad jų turinys buvo perkeltas į vėlesnius teisės aktus, jie nebėra aktualūs. Dėl teisinio tikrumo priežasčių Komisija siūlo Europos Parlamentui ir Tarybai atšaukti šiame pasiūlyme nurodytas priemones. I. Tarybos bendraisiais veiksmais 96/610/TVR[3] sudarytas specialiųjų kovos su terorizmu kompetencijų, gebėjimų ir žinių žinynas suteikė galimybę institucijoms visose valstybėse narėse plačiau ir greičiau juo naudotis ir taip padidino valstybių narių kovos su terorizmu gebėjimus. Bendrieji veiksmai tapo nebeaktualūs, kai Tarybos sprendimu 2009/371/TVR[4] Europolui suteikti įgaliojimai remti ir stiprinti kompetentingų valstybių narių valdžios institucijų veiksmus ir bendradarbiavimą terorizmo prevencijos ir kovos su juo srityje, o Tarybos sprendimu 2008/615/TVR[5] (vadinamuoju Priumo sprendimu) nustatyta tarpvalstybinio bendradarbiavimo kovos su terorizmu srityje sistema. II. Tarybos bendrieji veiksmai 96/699/TVR[6] dėl keitimosi informacija apie narkotikų cheminės sudėties apibūdinimą siekiant palengvinti kovą su neteisėta prekyba narkotikais. Šie veiksmai tapo nebeaktualūs įsigaliojus Tarybos sprendimui 2009/371/TVR[7] dėl Europos policijos biuro (Europolo) įsteigimo, į kurio taikymo sritį įtrauktas jau anksčiau sukurtas Narkotikų centras, ir Konvencijai dėl Europos Sąjungos valstybių narių savitarpio pagalbos baudžiamosiose bylose[8], pagal kurią sudaromos valstybių narių didesnio bendradarbiavimo sąlygos kovos su narkotikais srityje. III. Tarybos bendraisiais veiksmais 96/747/TVR[9] siekta stiprinti valstybių narių teisėsaugos institucijų bendradarbiavimą visoje ES teikiant bendradarbiavimo pagalbą kovos su nusikalstamumu srityje. Šie bendrieji veiksmai tapo nebeaktualūs, kai Tarybos sprendimu 2009/371/TVR[10] Europolui suteikti įgaliojimai plėtoti valstybių narių kompetentingų institucijų tyrimo procedūrų specialią profesinę patirtį ir konsultuoti nacionalines valdžios institucijas tyrimų klausimais. Be to, atsižvelgdami į Europolo sukurtą Ekspertų platformą (EPE), Europolo nacionalinių padalinių vadovai (HENU) 2012 m. vasario 16 d. priėmė sprendimą nebesinaudoti Bendruosiuose veiksmuose 96/747/TVR nustatytu sąrašu. IV. Tarybos bendraisiais veiksmais 96/750/TVR[11] siekta suderinti kovos su narkomanija ir neteisėta prekyba narkotikais įstatymus ir praktiką. Šie bendrieji veiksmai tapo nebeaktualūs įsigaliojus Konvencijai dėl Europos Sąjungos valstybių narių savitarpio pagalbos baudžiamosiose bylose[12], kuria suteikta didesnių valstybių narių bendradarbiavimo galimybių, be kita ko, kovos su narkotikais srityje, ir Tarybos pamatiniam sprendimui 2004/757/TVR[13], kuriuo nustatytos būtiniausios nusikalstamų veikų ir bausmių neteisėtos prekybos narkotikais srityje nuostatos ir sugriežtintos tam tikrų su narkotikais susijusių nusikalstamų veikų apibrėžtys ir bausmės už jas. V. Tarybos bendraisiais veiksmais 97/339/TVR[14] valstybėms narėms suteikta galimybė bendradarbiauti ir dalytis informacija apie didelio masto renginius siekiant palaikyti teisėtvarką ir užkirsti kelią nusikaltimams. Šie bendrieji veiksmai tapo nebeaktualūs, kai Tarybos sprendimu 2008/615/TVR[15] (vadinamuoju Priumo sprendimu) buvo nustatyta nauja bendradarbiavimo sistema, kuria palaikoma viešoji tvarka bei saugumas dideliuose renginiuose ir dalijamasi duomenimis. Be to, Tarybos sprendimais 2002/348/TVR[16] ir 2007/412/TVR[17] įsteigti Nacionaliniai futbolo informacijos centrai, koordinuojantys ir palaikantys tarptautinį policijos bendradarbiavimą ir dalijimąsi informacija, susijusia su tarptautinio masto futbolo rungtynėmis. VI. Tarybos bendraisiais veiksmais 97/372/TVR[18] siekta skatinti muitines ir kitas teisėsaugos institucijas dalytis informacija ir žvalgybos duomenimis, visų pirma susijusiais su narkotikais. Šie bendrieji veiksmai tapo nebeaktualūs įsigaliojus Neapolio konvencijai[19], kurioje nustatytos išsamesnės taisyklės, reglamentuojančios valstybių narių savitarpio pagalbą ir bendradarbiavimą siekiant užkirsti kelią nacionalinių muitinės nuostatų pažeidimams ir juos nustatyti, vykdyti baudžiamąjį persekiojimą ir nubausti subjektus, atsakingus už Bendrijos ir nacionalinių muitinės nuostatų pažeidimus. Be to, Tarybos sprendimu 2009/917/TVR[20] sukūrus Muitinės informacinę sistemą, kuria siekta vykdyti muitų ar žemės ūkio teisės aktų pažeidimų prevenciją, juos tirti ir vykdyti baudžiamąjį persekiojimą už juos, padidintas muitinių bendradarbiavimo bei kontrolės procedūrų veiksmingumas. Be to, Tarybos sprendimu 2009/371/TVR Europolui suteikti įgaliojimai spręsti uždavinius, susijusius su muitinių bendradarbiavimo rėmimu; VII. Tarybos bendrieji veiksmai 98/427/TVR[21] dėl savitarpio teisinės pagalbos baudžiamosiose bylose geros praktikos tapo nebeaktualūs įsigaliojus Konvencijai dėl Europos Sąjungos valstybių narių savitarpio pagalbos baudžiamosiose bylose[22], kuria suteikta didesnių valstybių narių bendradarbiavimo baudžiamosiose bylose galimybių. VIII. 1998 m. gruodžio 3 d. Tarybos aktas, kuriuo nustatyti Europolo tarnautojų tarnybos nuostatai[23], taikytas Europolo darbuotojams iki Tarybos sprendimo 2009/371/TVR įsigaliojimo. Tačiau dabartinės darbo sutartys netrukus baigs galioti, taigi šie tarnybos nuostatai taps nebeaktualūs. Dabartiniu pasiūlymu numatytomis pereinamojo laikotarpio nuostatomis bus užtikrinta, kad iki sutarčių galiojimo pabaigos joms būtų taikomas minėtas teisės aktas. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Komisija, valstybių narių atstovai ir Tarybos sekretoriatas per „Pirmininkaujančios valstybės narės draugų“ grupę, suburtą siekiant išnagrinėti visus klausimus, susijusius su penkerių metų pereinamuoju laikotarpiu, nustatytu Sutarčių 36 protokolo 10 straipsnyje, 2014 m. diskutavo siekdami nustatyti nebeaktualias buvusio vadinamojo trečiojo ramsčio acquis teisines priemones. 3. TEISINIAI PASIŪLYMO ASPEKTAI Siūlomų priemonių santrauka Pasiūlymu panaikinamos kelios nebeaktualios teisinės priemonės, priklausančios buvusio vadinamojo trečiojo ramsčio acquis. Teisinis pagrindas Tarybos bendrųjų veiksmų 96/610/TVR panaikinimo teisinis pagrindas – Sutarties dėl Europos Sąjungos veikimo 87 straipsnio 2 dalies c punktas. Tarybos bendrųjų veiksmų 96/699/TVR panaikinimo teisinis pagrindas – Sutarties dėl Europos Sąjungos veikimo 87 straipsnio 2 dalis. Tarybos bendrųjų veiksmų 96/747/TVR panaikinimo teisinis pagrindas – Sutarties dėl Europos Sąjungos veikimo 88 straipsnio 2 dalies a punktas. Tarybos bendrųjų veiksmų 96/750/TVR panaikinimo teisinis pagrindas – Sutarties dėl Europos Sąjungos veikimo 83 straipsnio 1 dalis ir 87 straipsnio 2 dalis. Tarybos bendrųjų veiksmų 97/339/TVR panaikinimo teisinis pagrindas – Sutarties dėl Europos Sąjungos veikimo 87 straipsnio 2 dalis. Bendrųjų veiksmų 97/372/TVR panaikinimo teisinis pagrindas – Sutarties dėl Europos Sąjungos veikimo 87 straipsnio 2 dalis. Tarybos bendrųjų veiksmų 98/427/TVR panaikinimo teisinis pagrindas – Sutarties dėl Europos Sąjungos veikimo 82 straipsnio 1 dalis. 1998 m. gruodžio 3 d. Tarybos akto, kuriuo nustatyti Europolo tarnautojų tarnybos nuostatai, panaikinimo teisinis pagrindas – Sutarties dėl Europos Sąjungos veikimo 88 straipsnio 2 dalis. Subsidiarumo ir proporcingumo principai Šiame pasiūlyme nurodytos priemonės dėl to, kad jų turinys buvo perkeltas į vėlesnius teisės aktus, ar dėl savo laikino pobūdžio yra nebeaktualios. Todėl šių priemonių panaikinimas atitinka subsidiarumo ir proporcingumo principą. Reikiamų priemonių šiuo tikslu turi imtis Sąjungos teisės aktų leidėjas. Pasirinkta priemonė Siūloma priemonė: Europos Parlamento ir Tarybos reglamentas. Sutarties dėl Europos Sąjungos veikimo 88 straipsnio 2 dalyje nustatyta, kad Europolo struktūrą, veiklą, veiksmų ir užduočių sritį priimdami reglamentus nustato Europos Parlamentas ir Taryba. Taigi reglamentas yra teisės akto forma, aiškiai nustatyta šioje pirminės teisės nuostatoje. 4. POVEIKIS BIUDŽETUI Šis pasiūlymas poveikio biudžetui neturi. 2014/0339 (COD) Pasiūlymas EUROPOS PARLAMENTO IR TARYBOS REGLAMENTAS kuriuo panaikinami tam tikri teisės aktai, susiję su policijos bendradarbiavimu ir teisminiu bendradarbiavimu baudžiamosiose bylose EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 82 straipsnio 1 dalį, 83 straipsnio 1 dalį, 87 straipsnio 2 dalį ir 88 straipsnio 2 dalį, atsižvelgdami į Europos Komisijos pasiūlymą[24], teisėkūros procedūra priimamo akto projektą perdavus nacionaliniams parlamentams, laikydamiesi įprastos teisėkūros procedūros, kadangi: (1) Sąjungos teisės skaidrumo didinimas yra itin svarbus geresnės teisėkūros strategijos, kurią įgyvendina Sąjungos institucijos, elementas. Atsižvelgiant į tai, tikslinga iš galiojančių teisės aktų pašalinti betikslius aktus; (2) dalis policijos bendradarbiavimo ir teisminio bendradarbiavimo baudžiamosiose bylose srities teisės aktų dėl savo laikino pobūdžio ar dėl to, kad jų turinys buvo perkeltas į vėlesnius teisės aktus, prarado aktualumą, tačiau jie nebuvo panaikinti; (3) Tarybos bendraisiais veiksmais 96/610/TVR[25] sukurtas specialiųjų kompetencijų, gebėjimų ir žinių žinynas suteikė galimybę institucijoms visose valstybėse narėse plačiau ir greičiau jais naudotis. Šie bendrieji veiksmai tapo nebeaktualūs, kai Tarybos sprendimu 2009/371/TVR[26] Europolui suteikti įgaliojimai remti ir stiprinti kompetentingų valstybių narių valdžios institucijų veiksmus ir bendradarbiavimą terorizmo prevencijos ir kovos su juo srityje, o Tarybos sprendimu 2008/615/TVR[27] nustatyta tarpvalstybinio bendradarbiavimo kovos su terorizmu srityje sistema; (4) Tarybos bendraisiais veiksmais 96/699/TVR[28]įsteigtas Europolo narkotikų padalinys, kuriam valstybės narės turėjo teikti informaciją apie narkotikų cheminę sudėtį. Šie bendrieji veiksmai tapo nebeaktualūs įsigaliojus Tarybos sprendimui 2009/371/TVR[29] ir Konvencijai dėl valstybių narių savitarpio pagalbos baudžiamosiose bylose[30]. (5) Tarybos bendraisiais veiksmais 96/747/TVR[31] siekta stiprinti valstybių narių teisėsaugos institucijų bendradarbiavimą sudarant specialių gebėjimų, įgūdžių ir patirties sąrašą. Šie bendrieji veiksmai tapo nebeaktualūs įsigaliojus Sprendimui 2009/371/TVR, kuriuo Europolui suteikti įgaliojimai plėtoti valstybių narių kompetentingų institucijų specialias žinias apie tyrimo procedūras ir konsultuoti tyrimų klausimais. (6) Tarybos bendraisiais veiksmais 96/750/TVR[32] siekta sustiprinti valstybių narių atitinkamų valdžios institucijų bendradarbiavimą kovojant su narkomanija ir paraginti valstybes nares suderinti įstatymus, kad jie būtų tarpusavyje suderinami tokiu mastu, kad Sąjungoje būtų galima užkirsti kelią neteisėtai prekybai narkotikais ir kovoti su ja. Šie bendrieji veiksmai tapo nebeaktualūs įsigaliojus Konvencijai dėl Europos Sąjungos valstybių narių savitarpio pagalbos baudžiamosiose bylose ir Tarybos pamatiniam sprendimui 2004/757/TVR[33]; (7) Tarybos bendraisiais veiksmais 97/339/TVR[34] valstybėms narėms suteikta galimybė bendradarbiauti ir dalytis informacija apie didelio masto renginius, kuriuose lankosi daug žmonių iš kelių valstybių narių, siekiant palaikyti teisėtvarką, apsaugoti žmones ir jų turtą bei užkirsti kelią nusikaltimams. Šie bendrieji veiksmai tapo nebeaktualūs įsigaliojus Tarybos sprendimams 2008/615/TVR[35], 2002/348/TVR[36] ir 2007/412/TVR[37], kuriais nustatytos naujos dalijimosi asmens ir ne asmens duomenimis ir kitokio bendradarbiavimo, kuriuo siekiama palaikyti viešąją tvarką bei saugumą dideliuose renginiuose, taisyklės, (8) Tarybos bendraisiais veiksmais 97/372/TVR[38] siekta skatinti muitines ir kitas teisėsaugos institucijas dalytis informacija ir žvalgybos duomenimis, visų pirma susijusiais su narkotikais. Šie bendrieji veiksmai tapo nebeaktualūs įsigaliojus Tarybos aktui 98/C 24/01, pagal kurį sudaryta Neapolio konvencija[39] ir nustatytos išsamios taisyklės, reglamentuojančios valstybių narių savitarpio pagalbą ir bendradarbiavimą siekiant užkirsti kelią nacionalinių muitinės nuostatų pažeidimams, Tarybos sprendimui 2009/917/TVR[40], kuriuo sukūrus Muitinės informacinę sistemą padidintas muitinių bendradarbiavimo bei kontrolės procedūrų veiksmingumas, ir Tarybos sprendimui 2009/371/TVR, kuriuo Europolui suteikti įgaliojimai spręsti uždavinius, susijusius su muitinių bendradarbiavimo rėmimu. (9) Tarybos bendraisiais veiksmais 98/427/TVR[41] dėl savitarpio teisinės pagalbos baudžiamosiose bylose geros praktikos siekta valstybių narių lygmeniu dalytis gerąja patirtimi vykdant prašymus dėl teisinės pagalbos baudžiamosiose bylose. Šie bendrieji veiksmai tapo nebeaktualūs. Šis teisės aktas niekada nebuvo įvertintas ir de facto prarado savo aktualumą įsigaliojus Konvencijai dėl valstybių narių savitarpio pagalbos baudžiamosiose bylose. (10) Tarybos aktas 1999/C 26/07[42] tebetaikomas Europolo darbuotojams, įdarbintiems iki Tarybos sprendimo 2009/371/TVR įsigaliojimo. Tačiau dabartinės darbo sutartys netrukus baigs galioti, taigi šie tarnybos nuostatai taps nebeaktualūs; (11) siekiant teisinio tikrumo ir aiškumo, šiuos nebeaktualius bendruosius veiksmus ir Tarybos aktą reikėtų panaikinti; (12) šio reglamento tikslo – panaikinti dalį teisės aktų, susijusių su policijos bendradarbiavimu ir teisminiu bendradarbiavimu baudžiamosiose bylose – valstybės narės pačios pasiekti negali; jį galima pasiekti tik Sąjungos lygmeniu, taigi šis reglamentas atitinka Sutarties 5 straipsnyje nustatytą subsidiarumo principą. Pagal tame straipsnyje nustatytą proporcingumo principą šiuo reglamentu neviršijama to, kas būtina nurodytam tikslui pasiekti; (13) pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 straipsnį Danija nedalyvauja priimant šį reglamentą; (14) pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui, šios valstybės narės nedalyvauja priimant šį reglamentą, PRIĖMĖ ŠĮ REGLAMENTĄ: 1 straipsnis Nebeaktualių teisės aktų panaikinimas Bendrieji veiksmai 96/610/TVR, 96/699/TVR, 96/747/TVR, 96/750/TVR, 97/339/JTVR, 97/372/TVR, 98/427/TVR ir Tarybos aktas 1999/C 26/07 yra panaikinami. 2 straipsnis Pereinamojo laikotarpio nuostatos Sutartims, sudarytoms pagal Tarybos aktą 1999/C 26/07, tas aktas taikomas toliau. 3 straipsnis Įsigaliojimas Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 321, 2003 12 31, p. 1. [2] COM(2014) 368 final, 2014 6 18. [3] 1996 m. spalio 15 d. Bendrieji veiksmai 96/610/TVR, Tarybos priimti remiantis Europos Sąjungos sutarties K.3 straipsniu dėl specialiųjų kovos su terorizmu kompetencijų, gebėjimų ir žinių žinyno sudarymo ir tvarkymo siekiant palengvinti Europos Sąjungos valstybių narių bendradarbiavimą kovojant su terorizmu (OL L 273, 1996 10 25, p. 1). [4] 2009 m. balandžio 6 d. Tarybos sprendimas 2009/371/TVR dėl Europos policijos biuro (Europolo) įsteigimo (OL L 121, 2009 5 15, p. 37). [5] 2008 m. birželio 23 d. Tarybos sprendimas 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (OL L 210, 2008 8 6, p. 1). [6] 1996 m. lapkričio 29 d. Tarybos bendrieji veiksmai 96/699/TVR, Tarybos priimti remiantis Europos Sąjungos sutarties K.3 straipsniu, dėl keitimosi informacija apie narkotikų cheminės sudėties apibūdinimą siekiant lengvinti glaudesnį valstybių bendradarbiavimą kovojant su neteisėta prekyba narkotikais (OL L 322, 1996 12 12, p. 5). [7] 2009 m. balandžio 6 d. Tarybos sprendimas 2009/371/TVR dėl Europos policijos biuro (Europolo) įsteigimo (OL L 121, 2009 5 15, p. 37). [8] 2000 m. gegužės 29 d. Konvencija dėl Europos Sąjungos valstybių narių savitarpio pagalbos baudžiamosiose bylose, kurią remdamasi Europos Sąjungos sutarties 34 straipsniu parengė Taryba. [9] 1996 m. lapkričio 29 d. Tarybos bendrieji veiksmai 96/747/TVR, Tarybos priimti pagal Europos Sąjungos sutarties K.3 straipsnį, dėl specialių gebėjimų, įgūdžių ir patirties kovojant su tarptautiniu organizuotu nusikalstamumu sąrašo parengimo ir tvarkymo Europos Sąjungos valstybių narių teisėsaugos institucijų bendradarbiavimui palengvinti (OL L 342, 1996 12 31, p. 2). [10] 2009 m. balandžio 6 d. Tarybos sprendimas 2009/371/TVR dėl Europos policijos biuro (Europolo) įsteigimo (OL L 121, 2009 5 15, p. 37). [11] 1996 m. gruodžio 17 d. Bendrieji veiksmai 96/750/TVR, Tarybos priimti remiantis Europos Sąjungos sutarties K.3 straipsniu, dėl Europos Sąjungos valstybių narių įstatymų ir praktikos derinimo siekiant kovoti su narkomanija bei užkirsti kelią neteisėtai prekybai narkotikais ir kovoti su ja (OL L 342, 1996 12 31, p. 6). [12] Pagal Europos Sąjungos sutarties 34 straipsnį Tarybos patvirtinta 2000 m. gegužės 29 d. Konvencija dėl Europos Sąjungos valstybių narių savitarpio pagalbos baudžiamosiose bylose ir Protokolas prie Konvencijos dėl Europos Sąjungos valstybių narių savitarpio pagalbos baudžiamosiose bylose, kurį pagal Europos Sąjungos sutarties 34 straipsnį patvirtino Taryba (OL C 326, 2001 11 21). [13] 2004 m. spalio 25 d. Tarybos pamatinis sprendimas 2004/757/TVR, nustatantis būtiniausias nuostatas dėl nusikalstamų veikų sudėties požymių ir bausmių neteisėtos prekybos narkotikais srityje (OL L 335, 2004 11 11, p. 8). [14] 1997 m. gegužės 26 d. Bendrieji veiksmai 97/339/TVR, Tarybos priimti remiantis Europos Sąjungos sutarties K.3 straipsniu, dėl bendradarbiavimo teisėtvarkos ir saugumo srityje (OL L 147, 1997 6 5, p. 1). [15] 2008 m. birželio 23 d. Tarybos sprendimas 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (OL L 210, 2008 8 6, p. 1). [16] 2002 m. balandžio 25 d. Tarybos sprendimas 2002/348/TVR dėl saugumo tarptautinio masto futbolo rungtynėse (OL L 121, 2002 5 8, p. 1). [17] 2007 m. birželio 12 d. Tarybos sprendimas 2007/412/TVR, iš dalies keičiantis Sprendimą 2002/348/TVR dėl saugumo tarptautinio masto futbolo rungtynėse (OL L 155, 2007 6 15, p. 76). [18] 1997 m. birželio 9 d. Tarybos bendrieji veiksmai 97/372/TVR, Tarybos priimti remiantis Europos Sąjungos sutarties K.3 straipsniu, dėl tikslinių kriterijų, atrankos metodų ir t. t. tobulinimo bei muitinės ir policijos informacijos rinkimo (OL L 159, 1997 6 17, p. 1). [19] 1997 m. gruodžio 18 d. Tarybos aktas 98/C 24/01, pagal kurį, vadovaujantis Europos Sąjungos sutarties K.3 straipsniu, sudaroma Konvencija dėl muitinės administracijų tarpusavio pagalbos ir bendradarbiavimo (OL C 24, 1998 1 23). [20] 2009 m. lapkričio 30 d. Tarybos sprendimas 2009/917/TVR dėl informacinių technologijų naudojimo muitinės tikslais (OL L 323, 2009 12 10, p. 20). [21] 1998 m. birželio 29 d. Bendrieji veiksmai 98/427/TVR, Tarybos priimti remiantis Europos Sąjungos Sutarties K.3 straipsniu, dėl savitarpio teisinės pagalbos baudžiamosiose bylose geros praktikos. [22] Pagal Europos Sąjungos sutarties 34 straipsnį Tarybos patvirtinta 2000 m. gegužės 29 d. Konvencija dėl Europos Sąjungos valstybių narių savitarpio pagalbos baudžiamosiose bylose ir Konvencijos dėl Europos Sąjungos valstybių narių savitarpio pagalbos baudžiamosiose bylose protokolas, kurį pagal Europos Sąjungos sutarties 34 straipsnį patvirtino Taryba (OL C 326, 2001 11 21). [23] OL C 026, 1999 1 30, p. 23. [24] XXX [25] 1996 m. spalio 15 d. Bendrieji veiksmai 96/610/TVR, Tarybos priimti remiantis Europos Sąjungos sutarties K.3 straipsniu dėl specialiųjų kovos su terorizmu kompetencijų, gebėjimų ir žinių žinyno sudarymo ir tvarkymo siekiant palengvinti Europos Sąjungos valstybių narių bendradarbiavimą kovojant su terorizmu (OL L 273, 1996 10 25, p. 1). [26] 2009 m. balandžio 6 d. Tarybos sprendimas 2009/371/TVR dėl Europos policijos biuro (Europolo) įsteigimo (OL L 121, 2009 5 15, p. 37). [27] 2008 m. birželio 23 d. Tarybos sprendimas 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (OL L 210, 2008 8 6, p. 1). [28] 1996 m. lapkričio 29 d. Tarybos bendrieji veiksmai 96/699/TVR, Tarybos priimti remiantis Europos Sąjungos sutarties K.3 straipsniu, dėl keitimosi informacija apie narkotikų cheminės sudėties apibūdinimą siekiant lengvinti glaudesnį valstybių bendradarbiavimą kovojant su neteisėta prekyba narkotikais (OL L 322, 1996 12 12, p. 5). [29] 2009 m. balandžio 6 d. Tarybos sprendimas 2009/371/TVR dėl Europos policijos biuro (Europolo) įsteigimo (OL L 121, 2009 5 15, p. 37). [30] Pagal Europos Sąjungos sutarties 34 straipsnį Tarybos patvirtinta 2000 m. gegužės 29 d. Konvencija dėl Europos Sąjungos valstybių narių savitarpio pagalbos baudžiamosiose bylose (OL C 197, 2000 7 12, p. 3) ir Konvencijos dėl Europos Sąjungos valstybių narių savitarpio pagalbos baudžiamosiose bylose protokolas, kurį pagal Europos Sąjungos sutarties 34 straipsnį patvirtino Taryba (OL C 326, 2001 11 21, p. 1). [31] 1996 m. lapkričio 29 d. Bendrieji veiksmai 96/747/TVR, Tarybos priimti pagal Europos Sąjungos sutarties K.3 straipsnį, dėl specialių gebėjimų, įgūdžių ir patirties kovojant su tarptautiniu organizuotu nusikalstamumu sąrašo parengimo ir tvarkymo Europos Sąjungos valstybių narių teisėsaugos institucijų bendradarbiavimui palengvinti (OL L 342, 1996 12 31, p. 2). [32] 1996 m. gruodžio 17 d. Bendrieji veiksmai 96/750/TVR, Tarybos priimti remiantis Europos Sąjungos sutarties K.3 straipsniu, dėl Europos Sąjungos valstybių narių įstatymų ir praktikos derinimo siekiant kovoti su narkomanija bei užkirsti kelią neteisėtai prekybai narkotikais ir kovoti su ja (OL L 342, 1996 12 31, p. 6). [33] 2004 m. spalio 25 d. Tarybos pamatinis sprendimas 2004/757/TVR, nustatantis būtiniausias nuostatas dėl nusikalstamų veikų sudėties požymių ir bausmių neteisėtos prekybos narkotikais srityje (OL L 335, 2004 11 11, p. 8). [34] 1997 m. gegužės 26 d. Bendrieji veiksmai 97/339/TVR, Tarybos priimti remiantis Europos Sąjungos sutarties K.3 straipsniu, dėl bendradarbiavimo teisėtvarkos ir saugumo srityje (OL L 147, 1997 6 5, p. 1). [35] 2008 m. birželio 23 d. Tarybos sprendimas 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (OL L 210, 2008 8 6, p. 1). [36] 2002 m. balandžio 25 d. Tarybos sprendimas 2002/348/TVR dėl saugumo tarptautinio masto futbolo rungtynėse (OL L 121, 2002 5 8, p. 1). [37] 2007 m. birželio 12 d. Tarybos sprendimas 2007/412/TVR, iš dalies keičiantis Sprendimą 2002/348/TVR dėl saugumo tarptautinio masto futbolo rungtynėse (OL L 155, 2007 6 15, p. 76). [38] 1997 m. birželio 9 d. Bendrieji veiksmai 97/372/TVR, Tarybos priimti remiantis Europos Sąjungos sutarties K.3 straipsniu, dėl tikslinių kriterijų, atrankos metodų ir t. t. tobulinimo bei muitinės ir policijos informacijos rinkimo (OL L 159, 1997 6 17, p. 1). [39] 1997 m. gruodžio 18 d. Tarybos aktas 98/C 24/01, pagal kurį, vadovaujantis Europos Sąjungos sutarties K.3 straipsniu, sudaroma Konvencija dėl muitinės administracijų tarpusavio pagalbos ir bendradarbiavimo (Neapolio konvencija) (OL C 24, 1998 1 23). [40] 2009 m. lapkričio 30 d. Tarybos sprendimas 2009/917/TVR dėl informacinių technologijų naudojimo muitinės tikslais (OL L 323, 2009 12 10, p. 20). [41] 1998 m. birželio 29 d. Bendrieji veiksmai 98/427/TVR, Tarybos priimti remiantis Europos Sąjungos Sutarties K.3 straipsniu, dėl savitarpio teisinės pagalbos baudžiamosiose bylose geros praktikos (OL L 191, 1998 7 7, p. 1). [42] 1998 m. gruodžio 3 d. Tarybos aktas, nustatantis Europolo darbuotojų tarnybos nuostatus (OL C 26, 1999 1 30, p. 23).